JMART ควง SINGER วิ่งแรง! คาดเก็งกำไรหลัง U ขายรร. พร้อมรุกธุรกิจการเงินเต็มสูบ
JMART ควง SINGER วิ่งแรง! คาดเก็งกำไรหลัง U ขายกลุ่ม "โรงแรมเวียนนา เฮ้าส์" พร้อมรุกธุรกิจการเงินเต็มสูบ
JMART ควง SINGER วิ่งแรง! คาดเก็งกำไรหลัง U ขายกลุ่ม "โรงแรมเวียนนา เฮ้าส์" พร้อมรุกธุรกิจการเงินเต็มสูบ
16 ธ.ค. 2564

ผู้สื่อข่าวรายงานว่า วันนี้ (16 ธ.ค.64) ราคาหุ้น JMART และ SINGER บวกแรง โดยราคาหุ้นบริษัท เจ มาร์ท จำกัด (มหาชน)  หรือ JMART ณ เวลา 11.03 น. อยู่ที่ระดับ 52.25 บาท บวก 3.25 บาท หรือ 6.63% โดยทำจุดสูงสุดอยู่ที่ 52.25 บาท และต่ำสุดที่ 49.50บาท ด้วยมูลค่าการซื้อขาย  747.31 ล้านบาท
ด้านราคาหุ้นของบริษัท ซิงเกอร์ประเทศไทย จำกัด (มหาชน) หรือ SINGER โดย ณ เวลา 11.05 น. อยู่ที่ระดับ 52.25 บาท บวก 4.00 บาท หรือ 8.29% โดยทำจุดสูงสุดอยู่ที่ 52.75 บาท และต่ำสุดที่ 48.50 บาท ด้วยมูลค่าการซื้อขาย  325.12 ล้านบาท
โดยเช้านี้ บริษัท ยู ซิตี้ จำกัด (มหาชน)  หรือ U แจ้งว่า เมื่อวันที่ 15 ธ.ค.64 บริษัทฯ , Vienna House Capital GmbH (VHC) และ Lombard Estate Holdings Limited (LEH) (ซึ่งเป็นบริษัทย่อยของบริษัทฯ) รวมเรียกว่า “ผู้ขาย” ได้เข้าลงนามในสัญญาซื้อขายหุ้นสามัญของกลุ่มโรงแรมเวียนนา เฮ้าส์ กับ HR Neunte Hotel Estate Holdings GmbH, HRG Hotels Sechste Management GmbH, HR Zehnte Hotel Estate Holdings GmbH และ ALL Beteiligungsgesellschaft mbH เพื่อขายหุ้นสามัญทั้งหมด ประกอบด้วย 1.หุ้นสามัญใน Vienna International Asset GmbH (VIA) ในส่วนบริษัทฯ ถืออยู่ในสัดส่วน 89.8% ของจำนวนหุ้นทั้งหมด,2.หุ้นสามัญใน Vienna House Hotelmanagement GmbH (VHHM) ในส่วนที่ VHC ถืออยู่ในสัดส่วน 100% ของจำนวนหุ้นทั้งหมด
3.หุ้นสามัญใน Vienna House Real Estate GmbH (VHRE) ในส่วนที่ LEH ถืออยู่ในสัดส่วน 100% ของจำนวนหุ้นทั้งหมด,4.หุ้นสามัญใน VHE Bratislava s.r.o. ในส่วนที่ VHC ถืออยู่ในสัดส่วน 11.3% ของจำนวนหุ้นทั้งหมด ,5.หุ้นสามัญใน Vienna House Easy Bucharest s.r.l.ในส่วนที่ VHC ถืออยู่ในสัดส่วน 1% ของจำนวนหุ้นทั้งหมด และ 6.VHE Cracow Sp. z o.o. ในส่วนที่ VHC ถืออยู่ในสัดส่วน 100% ของจำนวนหุ้นทั้งหมด
รวมทั้งภาระหนี้เงินกู้ยืมทั้งหมดที่บริษัทที่จะจำหน่ายและบริษัทย่อยของบริษัทที่จะจำหน่ายมีอยู่กับผู้ขายในฐานะผู้ถือหุ้น (Shareholder Loan) ให้แก่ผู้ซื้อและ/หรือนิติบุคคลอื่นที่ได้รับการแต่งตั้งจากผู้ซื้อในราคาขายรวมจำนวนประมาณ137,577,436.24 ยูโร (หรือประมาณ 5,229,524,717.64 บาท)  ตามมติที่ประชุมคณะกรรมการบริหาร ครั้งที่ 13/2564 เมื่อวันที่ 1 ธันวาคม 2564
นอกจากนี้  เมื่อวันที่ 13 ธันวาคม 2564 VHHM ได้จำหน่ายหุ้นสามัญใน KDAG Data GmbH (KDAG) (ซึ่งเป็นบริษัทร่วมทุนในประเทศออสเตรียที่ไม่ได้ประกอบธุรกิจ) ในสัดส่วนที่ VHHM ถืออยู่ในสัดส่วน 33.33% ของจำนวนหุ้นทั้งหมด ให้แก่ Amber Privatstiftung (Amber) และ Bocca Privatstiftung (Bocca) รวมเรียกว่า (AmberBocca) ในราคาขายรวมจำนวน 2 ยูโร (หรือประมาณ 76.3468 บาท)ตามมติที่ประชุมคณะกรรมการบริหาร ครั้งที่ 13/2564 เมื่อวันที่ 1 ธันวาคม 2564